ཨེན་ཊི་གུ་ཝ་དང་ བྷར་བྷུ་ཌ་རྒྱལ་ཁབ།

༉ ཨེན་ཊི་གུ་ཝ་(Antigua) དང་ བྷར་བྷུ་ཌ་(Barbuda)འདི་ ཀེ་རི་བི་ཡཱན་གྱི་སྦུག་ལུ་ཆགས་ཏེ་ཡོད་མི་ མཚོ་གླིང་མཚེ་མ་རྒྱལ་ཁབ་ཅིག་ཨིནམ་ད་ མཚོ་འགྲམ་འདི་ འཇའ་ཆི་ཆི་དང་ རྒྱལ་རབས་ཕྱུགཔོ་ དེ་ལས་ ལམ་སྲོལ་གྱི་འཚོ་བའི་གནས་སྟངས་ཚུ་གི་དོན་ལུ་ ཡོངས་གྲགས་ཡོདཔ་ཨིན། རྒྱལ་ས་ལྟེ་བ་ སེནཊ་ཇཱོན་འདི་ རྒྱལ་ཁབ་ཀྱི་སྲོལ་རྒྱུན་དང་དེང་སང་གི་གཞན་དང་མ་འདྲ་བའི་ སླ་བསྲེ་ཚུ་གསལ་སྟོན་འབད་མི་ ལྟེ་བ་ཅིག་སྦེ་ ཕྱག་ཞུ་དོ་ཡོདཔ་ཨིན། རྩོམ་ཡིག་འདི་གིས་ རྒྱལ་ཁབ་ཀྱི་ས་ཆའི་ཁྱབ་ཚད་དང་ མི་རློབས་ གཞུང་སྐྱོང་ དཔལ་འབྱོར་ དེ་ལས་ གདོང་ལེན་ཚུ་ བརྟག་ཞིབ་འབད་དེ་ ལམ་སྲོལ་དང་ཚོང་འབྲེལ་གྱི་ གནས་སྟངས་ཚུ་གི་གནས་ཚུལ་ཕུལ་ནི་ཨིན། 

ཨེན་ཊི་གུ་ཝ་འདི་ ཧ་ལམ་ཀི་ལོ་མི་ཊར་གྲུ་བཞི་༢༨༠ དེ་ཅིག་ཁྱབ་སྟེ་ཡོདཔ་ད་ མཚོའི་མཐའ་མ་འདི་ མཚོ་ཁ་དང་ མགུ་ཏོ་ཚུ་གིས་ རང་བཞིན་གྱི་མཚོ་ཁ་ པཱར་ཧམ་དང་ ཨིང་ལིཤ་ཧར་བོར་ བཟུམ་གྱི་མཚོ་ཁ་ཚུ་གསལ་སྟོན་འབདཝ་ཨིན། མཚོ་གླིང་འདི་གི་ས་ཆ་འདི་ མང་ཤོས་ཅིག་རང་ ས་ཁ་དམའ་ཤོས་དང་རྦ་རླབས་ཅན་སྦེ་ཡོདཔ་ད་ ས་ཁ་མཐོ་ཤོས་འདི་ མི་ཊར་༤༠༢ འབད་མི་ མའུནཊ་ཨོ་བྷ་མ་(Mount Obama) འདི་ཨིན། དེ་དང་ཕྱདཔ་ད་ བྷར་བྷུ་ཌ་འདི་ ཀི་ལོ་མི་ཊར་གྲུ་བཞི་༡༦༡ དེ་ཅིག་ཁྱབ་སྟེ་ཡོདཔ་ད་ དེ་ཡང་ ས་གཞི་འདི་ ལེབ་ཏེག་ཏེ་ སྔོ་ཤིང་ལེགས་ཤོམ་སྦེ་ཡོདཔ་དང་ ལིན་སེ་གངས་རི་འདི་ མི་ཊར་༤༤ ཡོདཔ་ཨིན། མི་མེད་པའི་མཚོ་གླིང་ཆུང་ཀུ་ རེ་ཌེན་ཌོ་འདི་ ཀི་ལོ་མི་ཊར་གྲུ་བཞི་༡.༣ ལས་བརྒལ་མེདཔ་དང་ ས་ཁ་མཐོ་ཤོས་འདི་མི་ཊར་༣༠༥ ཡོདཔ་ཨིན། (Encyclopedia Britannica, 2024). སྤྱི་ལོ་༡༤༩༣ ལུ་ Christopher Columbus གིས་ Antigua འདི་ Spain གི་ Seville ལུ་ཡོད་པའི་ Santa Maria la Antigua ལྷ་ཁང་གི་མིང་ཐོག་ལས་ མིང་བཏགས་ཡོདཔ་ཨིན། སྤྱི་ལོ་༢༠༢༤ ལུ་ ཨེན་ཊི་གུ་ཝ་དང་བྷར་བྷུ་ཌ་གི་མི་རློབས་འདི་ མི་ངོ་༡༠༥༠༠༠ དེ་ཅིག་ཡོདཔ་སྦེ་ཨིན་མས། མི་རློབས་མང་ཤོས་རང་ ཨཕ་རི་ཀ་གི་རིགས་བརྒྱུད་ལས་ཨིནམ་ལས་ མཚོ་གླིང་འདི་ དབང་འོག་བཙུག་པའི་དུས་སྐབས་ལུ་ ཨཕ་རི་ཀ་གི་བྱ་རོགས་འབད་བའི་ལོ་རྒྱུས་ཚུ་ཡང་འདུག། ཨིང་སྐད་འདི་ གཞུང་འབྲེལ་གྱི་སྐད་ཡིག་སྦེ་ལག་ལེན་འཐབ་དོ་ཡོདཔ་ཨིན་རུང་ ཨཱེན་ཊི་གུ་ཝཱན་དང་ བྷར་བྷུ་ཌཱན་ཁ་སླ་བསྲེ་ཡོད་པའི་སྐད་ཡིག་འདི་ ཁྱབ་ཆེཝ་སྦེ་སླབ་དོ་ཡོདཔ་ཨིན། ཡེ་ཤུའི་ཆོས་ལུགས་འདི་ ཁྱབ་ཆེ་ཤོས་ཅིག་ཨིནམ་དང་ འདི་ནང་ལུ་ཨེང་ལི་ཀཱ་ནི་ཟམ་དང་ སེ་བེན་ཐི་ཌེ་ཝེན་ཀྲིསི་ དེ་ལས་ པེན་ཀྲི་ཀོསི་ཀྲལ་དང་ མོ་ར་ཝི་ཡན་ དེ་ལས་ མེ་ཐོ་དྲིསི་ཚུ་རྩིས་ཏེ་ ཆོས་ལུགས་གལ་ཅན་ཚུ་ཡོདཔ་ཨིན། 

རྒྱལ་ཁབ་འདི་ བདག་སྐྱོང་དང་འཁྲིལ་ཏེ་ ཨེན་ཊི་གུ་ཝ་ལུ་ཡོད་པའི་ ཆོས་སྡེ་དྲུག་ལུ་དབྱེ་སྟེ་ཡོདཔ་ཨིན། དེ་མ་ཚད་ བྷར་བྷུ་ཌ་དང་ རེ་ཌེན་ཌོ་ཟེར་མི་ བརྟེན་ས་གཉིས་ཡོདཔ་ཨིན། སེནཊ་ཇཱོན་པེ་རིཤ་ གི་ནང་འཁོད་ལུ་ཆགས་ཏེ་ཡོད་མི་ སེནཊ་ཇཱོན་ འདི་ རྒྱལ་ཁབ་ཀྱི་རྒྱལ་ས་ལྟེ་བ་དང་ ཁྲོམ་གྱི་ལྟེ་བ་གཙོ་བོ་ཅིག་སྦེ་ལཱ་འབདཝ་ཨིན། (Central Intelligence Agency, 2024). ཨེན་ཊི་གུ་ཝ་དང་བྷར་བྷུ་ཌ་དེ་ རྩ་ཁྲིམས་ཆེན་མོའི་རྒྱལ་བརྒྱུད་ཀྱི་འོག་ལུ་ སྤྱི་ཚོགས་ཀྱི་དམངས་གཙོའི་རིང་ལུགས་ཅིག་སྦེ་ལཱ་འབད་དོ་ཡོདཔ་ད་ བིརི་ཊིཤ་གི་རྒྱལཔོ་འདི་ རྒྱལ་ཁབ་ཀྱི་དབུ་ཁྲིད་སྦེ་ངོས་འཛིན་འབད་དེ་ ས་གནས་ཀྱི་སྤྱི་འཛིན་གྱི་ ངོ་ཚབ་འབདཝ་ཨིན། ཚོགས་ཁང་གཉིས་ཀྱི་སྤྱི་ཚོགས་ནང་ བློན་ཆེན་དང་ ལྡོག་ཕྱོགས་འགོ་ཁྲིདཔ་གི་ བསླབ་བྱ་དང་འཁྲིལ་ གཞུང་སྐྱོང་སྤྱི་ཁྱབ་ཀྱིས་ བསྐོ་བཞག་འབད་མི་ ཁྲིམས་འདུན་དང་ འཐུས་མི་ཚུ་ཐད་ཀར་དུ་བཙག་འཐུ་འབད་དེ་ འཐུས་མི་ཚུ་ བསྐོ་བཞག་འབདཝ་ཨིན་པས། བློན་ཆེན་འདི་ སྤྱིར་བཏང་ལུ་ ཚོགས་པ་མང་ཤོས་ཀྱི་འགོ་ཁྲིདཔ་ཨིནམ་ལས་ གཞུང་གི་འགོ་ཁྲིདཔ་སྦེ་ ཕྱག་ཞུ་དོ་ཡོདཔ་ཨིན།(BBC, 2024) ཨིང་སྐད་འདི་ གཞུང་འབྲེལ་གྱི་སྐད་ཡིག་ཨིནམ་ལས་ གཞུང་དང་ ཤེས་རིག་གི་ལཱ་འགན་ཚུ་ལུ་ ཕན་ཐོགས་འབྱུང་དོ་ཡོདཔ་ཨིན། ཨིན་རུང་ African དང་British དེ་ལས་ ས་གནས་ཀྱི་མི་རིགས་ཚུ་གི་ཤན་ཞུགས་ཡོད་པའི་ Antiguan དང་ Barbudan Creole གི་སྐད་ཡིག་འདི་ ཁྱབ་ཆེཝ་སྦེ་རང་ སླབ་དོ་ཡོདཔ་ལས་ མཚོ་གླིང་འདི་གི་ སྲོལ་རྒྱུན་མ་འདྲཝ་ཚུ་ གསལ་སྟོན་འབདཝ་ཨིན་མས། ལམ་སྲོལ་གྱི་བརྡ་སྟོན་ཚུ་ སྙན་ཆའི་རིགས་ calypso དང་ reggae དེ་ལས་ རྒྱལ་ཁབ་ཀྱི་སྒྱུ་རྩལ་དང་ བྱུང་རབས་ཀྱི་རིག་གཞུང་ཚུ་ སྟོན་མི་ Carnival བཟུམ་གྱི་དུས་སྟོན་ཚུ་དང་གཅིག་ཁར་ སེམས་ཤུགས་ཅན་སྦེ་ཡོདཔ་ཨིན། (Encyclopedia Britannica, n.d.).

ལྟ་བཤལ་འདི་ ཨེན་ཊི་གུ་ཝ་དང་ བྷར་བྷུ་ཌ་གི་དཔལ་འབྱོར་གྱི་ གཞི་རྟེན་ཅིག་ཨིནམ་ད་ དེ་ཡང་ མཚོའི་མཐའ་མ་དང་ གནམ་གཤིས་ལེགས་ཤོམ་ཡོད་མི་ཚུ་ལུ་བརྟེན་ཏེ་ཨིན་མས། ཧེ་མ་བཟོ་གྲྭ་གཙོ་བོ་ཅིག་ཨིན་མི་ སོ་ནམ་འདི་ མར་ཕབ་འགྱོ་སྟེ་ཡོདཔ་ལས་ཟ་འཐུང་མང་ཤོས་ཅིག་ ནང་འདྲེན་འབད་དོ་ཡོདཔ་ཨིན་མས། གཞུང་གིས་ མ་རྩ་གཞི་བཙུགས་དང་ དཔལ་འབྱོར་སྣ་མང་བཟོ་ནི་ལུ་ སེམས་ཤུགས་མ་འདྲཝ་ཚུ་ བཙུགས་ཡོདཔ་ཨིན་པས། (World Bank, 2024). རྒྱལ་ཁབ་འདི་ ལྟ་བཤལ་ལུ་ བརྟེན་སྡོད་མི་ལུ་བརྟེན་ དམིགས་བསལ་གྱིས་ འཛམ་གླིང་ནང་ དཔལ་འབྱོར་ཉམས་རྒུད་དང་ ཡང་ན་ ནད་ཡམས་ཁྱབ་སྤེལ་འགྱོ་བའི་སྐབས་ དཔལ་འབྱོར་ཉམས་རྒུད་ཀྱི་ ཉེན་ཁ་ཡོདཔ་ཨིན་པས། མཐའ་འཁོར་གནས་སྟངས་ཀྱི་གདོང་ལེན་ དཔེར་ན་ རླུང་འཚུབ་ཚུ་གིས་ ཉེན་ཁ་སྦོམ་སྦེ་རང་བཟོཝ་ཨིན། སྤྱི་ལོ་༢༠༡༧ ལུ་ Barbuda ལུ་ རླུང་འཚུབ་ Irma གིས་ གནོད་སྐྱོན་སྦོམ་སྦེ་ར་རྐྱབ་ཡོདཔ་དང་ སྒྲིང་ཁྱིམ་བརྒྱ་ཆ་༩༥ དེ་ཅིག་ མེདཔ་བཏང་ཡོདཔ་ཨིན།(BBC, 2024) ད་རུང་ རྒྱལ་ཁབ་འདི་གིས་ དཔལ་འབྱོར་གོང་འཕེལ་གཏང་པའི་སྐབས་ རང་བཞིན་ཐོན་སྐྱེད་ཚུ་ ཡུན་བརྟན་བཟོ་ནི་ལུ་ འབད་རྩོལ་བསྐྱེད་དོ་ཡོདཔ་ལས་ ལྟ་བཤལ་གོང་འཕེལ་དང་ མཐའ་འཁོར་ཉམས་སྲུང་གཉིས་ འདྲ་མཉམ་བཟོ་ནི་འདི་ ཚ་གྱང་ཅན་ཅིག་སྦེ་རང་ ལུས་དོ་ཡོདཔ་ཨིན། གཞུང་གིས་ དཔལ་འབྱོར་སྣ་མང་བཟོ་ནི་དང་ ཕྱིའི་གཡོ་འགུལ་གྱི་ ཉེན་ཁ་མར་ཕབ་འབད་ནི་ལུ་ དམིགས་གཏད་བསྐྱེད་དེ་ ཕྱི་རྒྱལ་གྱི་ མ་རྩ་བཙུགས་ནིའི་དོན་ལུ་ སྲིད་བྱུས་ཚུ་ ལག་ལེན་འཐབ་ཡོདཔ་ཨིན་པས། ཨིན་རུང་ གཞི་རྟེན་མཐུན་རྐྱེན་གོང་འཕེལ་དང་ མཐའ་འཁོར་ཡུན་བརྟན་ དེ་ལས་ ཁྲིམས་ལུགས་ལུ་གནས་ནི་བཟུམ་གྱི་ གདོང་ལེན་ཚུ་གིས་ ཚོང་འབྲེལ་གྱི་གནས་སྟངས་ལུ་ འཕྲོ་མཐུད་དེ་རང་ ཤན་ཞུགས་འབད་དོ་ཡོདཔ་ཨིན། (World Bank, 2024).

རྒྱལ་རབས་ཕྱུགཔོ་དང་ལམ་སྲོལ་སྣ་ཚོགས་ དེ་ལས་ རང་བཞིན་གྱི་མཛེས་ཏོག་ཏོ་ཡོད་པའི་ ཨེན་ཊི་གུ་ཝ་དང་བྷར་བྷུ་ཌ་གི་ དེང་སང་གི་གོང་འཕེལ་གྱི་ལཱ་ཚུ་ འཕྲོ་མཐུད་དེ་རང་ འབད་དོ་ཡོདཔ་ཨིན། ལྟ་བཤལ་དང་ དངུལ་འབྲེལ་ཞབས་ཏོག་ཚུ་གིས་ དཔལ་འབྱོར་ཡར་རྒྱས་གཏང་ཚུགས་རུང་ མཐའ་འཁོར་གནས་སྟངས་ཀྱི་ ཉེན་ཁ་ཚུ་ བསལ་ནི་དང་ ཡུན་བརྟན་གོང་འཕེལ་གཏང་ནི་འདི་ རྒྱལ་ཁབ་ཀྱི་ མ་འོངས་པའི་དོན་ལུ་ གལ་ཆེ་ཤོས་ཅིག་ཨིན།

= References =
*BBC* . (2024). Retrieved from Antigua and Barbuda country profile: 

*BBC*. (2024). Retrieved from Antigua and Barbuda country profile: 

*Central Intelligence Agency*. (2024). Retrieved from World Facebook:Antigua and Barbuda:  -Barbuda

*Encyclopedia Britannica*. (n.d.). Retrieved from Antigua and Barbuda: 

*Encyclopedia Britannica*. (2024). Retrieved from Antigua Barbuda: 

*World Bank*. (2024). Retrieved from Antigua and Barbuda Economic Update: 

*World Bank*. (2024). Retrieved from Antigua and Barbuda Economic Update: